El programa d’oci alternatiu Lluna Plena organitza una “Fluor Party” per a adolescents a Sagunt
20 de febrer 2019

El programa d’oci alternatiu Lluna Plena, que es du a terme des de 2013, ha organitzat una “Fluor Party” per a adolescents a Sagunt. És una iniciativa d’un grup d’adolescents del municipi on hi haurà tallers de creació de xapes, impressió 3D, una festa a fosques amb pintura fluorescent o “Fluor Party” i tornejos de videojocs. Estos tallers estan pensats per a adolescents de 14 a 18 anys i es realitzarà el pròxim divendres, 22 de febrer, de 17 a 21 hores en el Centre Cultural Mario Monreal de Sagunt. 

  

El taller de xapes començarà a les 17:30 hores, on els participants comptaran amb diverses plantilles predeterminades, però es podran utilitzar dissenys diferents als proposats. El taller d’impressió 3D serà a càrrec d’una empresa del Port de Sagunt, especialitzada en la impressió 3D i ensenyaran als adolescents a crear figures i clauers en 3D. A la mateixa hora, es realitzarà la “Fluor Party”, que consistix en utilitzar una pintura fluorescent en una sala a fosques amb llum negra o ultravioleta, que potència els colors de la pintura generant d’esta manera l’efecte. Posteriorment, a les 19 hores, es realitzaran tornejos de videojocs i, en concret, un torneig del videojoc de lluita _Tekken 7_, que podran gaudir els assistents fins a les 21 hores. A més, es contarà amb jocs de taula, futbolins, una màquina _arcade_ amb una selecció de videojocs retro, tenis de taula i altres activitats que complementaran l’esdeveniment.

  

Durant l’activitat, uns 15 jóvens estaran per a ajudar a dinamitzar tots els tallers que es realitzen. A més de dinamitzar, coordinen, programen i dissenyen tot el referent a este acte, que es realitza dins del programa Lluna Plena. Encara així, hi haurà responsables majors d’edat del Casal Jove per a supervisar els menors i aquells que hagen complit la majoria d’edat recentment que hi assistixen. Esta iniciativa està coordinada pel departament de Joventut de l’Ajuntament de Sagunt.

![](/es-va/Actualidad/Pagines/fluor-party.aspx?ControlMode=Edit&DisplayMode=Design)![](/media/acterumc/064_c_flour_party_01.jpg) 

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-alternatiu-lluna-plena-organitza-una-fluor-party-per-a-adolescents-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-alternatiu-lluna-plena-organitza-una-fluor-party-per-a-adolescents-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-alternatiu-lluna-plena-organitza-una-fluor-party-per-a-adolescents-a-sagunt/ "Linked In")
*   [](mailto:?body=https://aytosagunto.es/va/actualitat/el-programa-d-oci-alternatiu-lluna-plena-organitza-una-fluor-party-per-a-adolescents-a-sagunt/)